钦定古今图书集成/明伦汇编/氏族典/第451卷 > 《廖用贤尚友录》 > 范述曾
## 钦定古今图书集成/明伦汇编/氏族典/第451卷 > 《廖用贤尚友录》 > 范述曾

按《梁书范述曾传》：“述曾，字子元，吴郡钱唐人也。起家
为晋熙王国侍郎。齐初，迁尚书主客郎、太子步兵校
尉。述曾为人謇谔，在官多所谏争，竟陵王深相器重，
号为周舍。明帝即位，出为永嘉太守。在郡励志，清白
不受馈。明帝下诏褒美，征为游击将军。民无老少，皆
出拜辞，号哭闻于数十里。东昏时还乡里。高祖践阼”，
乃轻舟出诣阙，仍辞还东。天监八年卒。